Няґів

Ня́ґів () — село на Словеньску в окресї Меджілабірцї. Лежыть в оддалїню 5 км од Меджілаборцёх и мать статус русиньского села.

 Ґеоґрафія 
Село ся находить в Низкых Бескидах в горскім масіві Лабірьска Верьховина, в долинї Няґівского потока в басейнї рїкы Лаборець, прямо за граніцями Охраненой краєвой области Выходны Карпаты, недалеко од штатной граніцї з Польсков. Центер села лежыть в надморскій вышцї 374 м н. м. і од Меджілаборцёх є оддаленый 5 км .

Сусїднї села є Меджілабірцї (окресы Меджілабірці і Выдрань) на северозападї і северї, Полата на северовыходї і выходї, Чабалівцї на юговыходї і Красный Брід на югу, югозападї і западї.

 Історія 
Первый раз спомянуте під роком 1543, в документах родины Друґетох, належало Гуменьскому панству. Іщі в історічных записах село є спомянуто в 1557 року. Селяне ся занимали земледїлством, скотарством, роботами в лїсї, фурманков. В року 1793 высвячена барокова церква. Перед заложіням самостатной Чехословакії в роцї 1918 Няґів быв частёв Земпліньской жупы в рамках Мадярьского кралёвства. В року 1935 была выставлена закладна школа, што фунґовала до року 1992, коли скончила свою функцію через недостаток дїтей. В роках 1939-1944 быв частёв Словацькой републікы. Дня 29. октобра 1944 Червена армада вытїснила Вермахт з Няґіва, і село знову стало частёв Чехословакії. Дале зоставають бібліотека, културный дім, фолклорна ґрупа «Заруба».

 Обывательство 

Зложіня обывательства подля народности (2011 р.)Народностне зложіня обывательства подля списованя людей з 2011 р. (по словеньскы). Штатістічный уряд Словеньской републікы. Одказ перевіреный 2020-08-26.:
Цїлкове чісло обывательства: 436
Русины — 245 (56,2%)
Словаци — 157 (36,0%)
Ромы — 9 (2,1%)
Українцї — 1 (0,2%)
Остатнї — 1 (0,2%)
Нестановлены — 23 (5,3%)

Русиньскый язык за материньскый означіли 348 жытелїв (79,8%)Материньскый язык обывательства подля списованя людей з 2011 р. (по словеньскы). Штатістічный уряд Словеньской републікы. Одказ перевіреный 2020-08-26..

 Вызначны родаци 
 Василь Караман (1903–1961), русиньскый політік русофільской орьєнтації.
 Михайло Кудзей (1923–1973), сполоченьскый дїятель.

 Жрїдла 
 Іванна Стракошова: Няґів – Ňagov  // С. 454.

 Одказы 


 Референції 

Катеґорія:Населены пункты Словакии